Source: https://www.riigiteataja.ee/akt/13096465
Timestamp: 2019-02-16 13:54:24+00:00
Document Index: 3285066

Matched Legal Cases: ['§ 1', '§ 105', '§ 105', '§ 105', '§ 106', '§ 106', '§ 105', '§ 31', '§ 85', '§ 33', '§ 33', '§ 33', '§ 88', '§ 95', '§ 106', '§ 33', '§ 33', '§ 115', '§ 105', '§ 85', '§ 105', '§ 105', '§ 105', '§ 105', '§ 2', '§ 34', '§ 3', '§ 9', '§ 9', '§ 4', '§ 5', '§ 5', '§ 6', '§ 204']

Maksukorralduse seaduse ja sellega seotud teiste seaduste muutmise seadus – Riigi Teataja
Maksukorralduse seaduse ja sellega seotud teiste seaduste muutmise seadus
RT I 2008, 58, 323
Vabariigi Presidendi 18. detsembri 2008. a otsusega nr 388
§ 1. Maksukorralduse seaduses (RT I 2002, 26, 150; 2008, 27, 177) tehakse järgmised muudatused:
1) paragrahvi 31 lõike 3 punkt 1 muudetakse ja sõnastatakse järgmiselt:
« 1) tasumise või tasaarvestamisega (§ 105);»;
2) paragrahvi 31 lõike 3 punkt 3 tunnistatakse kehtetuks;
3) paragrahvi 33 lõige 1 muudetakse ja sõnastatakse järgmiselt:
« (1) Maksumaksjal on õigus saada tagasi maksuhaldurile seaduses või haldusaktis ettenähtust suuremas summas tehtud makse ja rahalise kohustuse tasumisel või tasaarvestamisel (§ 105 lõige 1) tekkinud enammakse, sealhulgas enne kohustuse tasumise tähtpäeva tehtud makse (§ 105 lõige 2).»;
4) paragrahvi 33 täiendatakse lõikega 11 järgmises sõnastuses:
« (11) Kui tagastusnõude tekkimist kontrollitakse ilma tagastusnõude täitmise taotluseta (§ 106 lõige 1), kohaldatakse käesoleva seaduse § 106 lõigetes 2, 21, 3 ja 7 ning §-s 107 sätestatut.»;
5) paragrahvi 33 lõiked 3 ja 4 muudetakse ning sõnastatakse järgmiselt:
« (3) Tagastusnõue täidetakse vastavalt käesoleva seaduse §-dele 106 ja 107.
(4) Kui haldusakti muutmise või kehtetuks tunnistamise tõttu väheneb maksukohustus või käesoleva paragrahvi lõikes 2 nimetatud kohustus või langeb muul viisil ära maksu tasumise õiguslik alus, on maksukohustuslasel õigus sellest tulenev tagastusnõue esitada kolme aasta jooksul.»;
6) paragrahvi 33 täiendatakse lõikega 5 järgmises sõnastuses:
« (5) Tagastusnõudest tuleb maksuhaldurit teavitada maksudeklaratsioonis või muus kirjalikus või kirjalikku taasesitamist võimaldavas vormis esitatud dokumendis.»;
« (4) Tagastusnõude pantimine või arestimine või sissenõude pööramine tagastusnõudele ei takista tagastusnõude tasaarvestamist tasumisele kuuluvate rahaliste kohustustega ega enammakse tagastamise pikendamist või peatamist vastavalt käesoleva seaduse §-le 107.»;
8) paragrahvi 99 lõiget 1 täiendatakse punktiga 6 järgmises sõnastuses:
« 6) üheks aastaks, arvates esitamata maksudeklaratsiooni esitamisest või esitatud maksudeklaratsiooni parandamisest, kui maksukohustuslane vähem kui aasta enne maksusumma määramise aegumistähtaja möödumist esitab maksudeklaratsiooni või parandab seda.»;
9) paragrahv 105 muudetakse ja sõnastatakse järgmiselt:
« § 105. Tasumine ja tasaarvestamine
(1) Maksukohustuslane on kohustatud maksusumma ja maksu kõrvalkohustustest tulenevad summad (§ 31) tasuma selleks määratud pangakontole. Maksuseaduses või tollieeskirjades ettenähtud juhtudel tasutakse maks maksuhaldurile sularahas või maksumärkide ostmise teel maksuseaduses või tollieeskirjades sätestatud tähtpäevaks või seadusega ettenähtud juhtudel maksuhalduri määratud tähtpäevaks. Käesolevas lõikes sätestatut ei kohaldata, kui maksukohustuslane esitab maksudeklaratsiooni (§ 85) tähtaja jooksul ning tema rahalised kohustused on võimalik tasaarvestada tagastusnõudega (§ 33).
(2) Maksukohustuslasel on õigus tulevikus tekkivate rahaliste kohustuste tähtaegse tasumise kindlustamiseks teha maksuhaldurile makseid enne rahalise kohustuse tasumise tähtpäeva või jätta muul viisil tekkinud tagastusnõue (§ 33) tulevaste rahaliste kohustuste katteks.
(3) Maksuseaduses või tollieeskirjades sätestatud rahalise kohustuse tasumise tähtpäeval või seadusega ettenähtud juhtudel maksuhalduri määratud tähtpäeval tasaarvestab maksuhaldur maksudeklaratsiooni alusel maksukohustuslase rahalised kohustused tema tagastusnõudega (§ 33). Rahalise kohustuse tasumise tähtpäeval toimub tasaarvestamine jooksvalt ilma maksukohustuslase sellekohase taotluseta.
(4) Maksuteate (§ 88) alusel tasumisele kuuluva või maksuotsusega (§ 95) määratud maksusumma tasaarvestamine maksukohustuslase tagastusnõudega toimub 30 päeva möödumisel haldusakti kättetoimetamisest arvates, kui maksukohustuslane ei taotle varasemat tasumist.
(5) Käesoleva paragrahvi lõikes 1 sätestatud juhul loetakse tasumise päevaks tasutava summa maksuhalduri pangakontole või maksuhalduri kassasse sularahana laekumise päev. Kohtutäituri läbiviidava sundtäitmise korral loetakse tasumise päevaks summa kohtutäiturile tasumise või tema ametialasele pangakontole laekumise päev.
(6) Maksukohustuslase rahalised kohustused tasutakse või tasaarvestatakse kohustuste tekkimise järjekorras, välja arvatud juhul, kui maksukohustuslane taotleb enne täitmise tähtpäeva käesoleva lõike punktides 14–16 nimetatud kohustuste täitmise välistamist tasaarvestusest. Ühe ja sama tähtpäevaga nõuete täitmisel võetakse aluseks järgmine järjestus:
1) kohustusliku kogumispensioni makse;
2) töötuskindlustusmakse;
3) kinnipeetud tulumaks;
4) sotsiaalmaks;
5) füüsilise isiku tulumaks;
6) maamaks;
7) tollimaks;
8) hasartmängumaks;
9) aktsiisid;
10) raskeveokimaks;
11) residendist juriidilise isiku ja mitteresidendist juriidilise isiku püsiva tegevuskoha tulumaks;
12) käibemaks;
13) kohalikud maksud;
14) intress;
15) sunniraha;
16) muud kohustused.
(7) Käesoleva paragrahvi lõikes 6 sätestatud kohustuste täitmise järjekorda ei arvestata, kui maksuhalduri haldusaktist (§-d 95 ja 111) tuleneb erinev rahalise kohustuse tasumise tähtpäev. Sellisel juhul võetakse tasumisel aluseks maksuhalduri haldusaktis määratud tähtpäev.
(8) Käesoleva paragrahvi lõikes 1 sätestatud kohustuse võib täita kolmanda isiku kaudu, kui maksuseaduses ei ole ette nähtud teisiti. Maksuhaldur on kohustatud kolmanda isiku poolt kohustuse täitmise vastu võtma (§ 106 lõige 8).
(9) Riiklike maksude maksuhalduri poolt hallatavate nõuete ja kohustuste arvestusse kandmise, tasumise ja tagastamise korra kehtestab rahandusminister määrusega.»;
10) paragrahvi 106 lõiked 1 ja 2 muudetakse ning sõnastatakse järgmiselt:
« (1) Tagastusnõude (§ 33) täitmise taotlus tuleb maksuhaldurile esitada maksudeklaratsioonis või muus kirjalikus või kirjalikku taasesitamist võimaldavas vormis dokumendis koos maksukohustuslase pangakonto andmetega.
(2) Summa, mille tagasisaamiseks on isikul õigus, tagastatakse 30 päeva jooksul taotluse saamise päevast arvates, kui maksuseaduses ei ole sätestatud teist tähtaega. Tagastusnõue täidetakse viivitamata, kui maksuhaldur on varem käesoleva seaduse § 33 lõike 11 alusel kontrollinud tagastusnõude õigsust. Üle 10 000 000-kroonise summa tagastamise korral tehakse kirjalik otsus, kuhu märgitakse ka enammakse kontrollimiseks läbiviidud toimingud ning kontrolli läbiviinud ametniku nimi. Otsuse allkirjastab Maksu- ja Tolliameti piirkondliku struktuuriüksuse juhataja.»;
11) paragrahvi 106 täiendatakse lõikega 21 järgmises sõnastuses:
« (21) Kui maksuhaldur arvutab enne tagastusnõude täitmise tähtaega välja intressi suuruse (§ 115), tasaarvestab maksuhaldur enne tagastusnõude täitmise taotluse rahuldamist intressinõude tagastusnõudega ilma intressinõude tasumiseks maksetähtaega andmata.»;
12) paragrahvi 106 lõige 3 muudetakse ja sõnastatakse järgmiselt:
« (3) Kui tagastusnõude täitmise taotlus esitatakse enne maksu tasumise tähtpäeva, tagastatakse enammakse 30 päeva jooksul maksu tasumise tähtpäevast arvates, kui maksuhaldur ei otsusta täita tagastusnõuet varem.»;
13) paragrahvi 106 lõige 7 muudetakse ja sõnastatakse järgmiselt:
« (7) Tagastusnõude täitmise taotluse osalise rahuldamise korral toimetatakse isikule kätte käesoleva paragrahvi lõikes 2 sätestatud tähtaja jooksul kirjalik motiveeritud otsus.»;
14) paragrahvi 106 täiendatakse lõigetega 8 ja 9 järgmises sõnastuses:
« (8) Tagastusnõude täitmise taotluse esitamiseks õigustatud isiku taotlusel kasutab maksuhaldur tagastusnõuet taotluses määratud ulatuses kolmanda isiku rahaliste kohustuste täitmiseks (§ 105 lõige 8).
(9) Tagastusnõude täitmise taotluse esitamise aegumistähtaeg on seitse aastat tagastusnõudes viimase muudatuse tegemise päevast arvates.»;
15) paragrahvi 107 täiendatakse lõikega 31 järgmises sõnastuses:
« (31) Maksuhalduril on õigus peatada tagastusnõude täitmine, kui maksukohustuslane pole tagastusnõude täitmise tähtpäevaks esitanud maksudeklaratsiooni (§ 85). Tagastusnõue täidetakse 30 päeva jooksul deklaratsiooni esitamisest arvates.»;
16) paragrahvid 108, 109 ja 110 tunnistatakse kehtetuks;
17) paragrahvi 111 lõige 2 tunnistatakse kehtetuks;
18) paragrahvi 115 lõike 4 esimene lause muudetakse ja sõnastatakse järgmiselt:
«Intressinõude võib esitada maksuotsuses, vastutusotsuses, tagastusnõude täitmise otsuses või hoiatuses üheaegselt maksusumma määramise või sissenõudmisega.»;
19) paragrahvi 115 lõige 6 muudetakse ja sõnastatakse järgmiselt:
« (6) Intress laekub riigile.»;
20) paragrahvi 116 lõige 1 muudetakse ja sõnastatakse järgmiselt:
« (1) Kui maksukohustuslane on tasunud suurema maksusumma, temalt on sisse nõutud või tema tagastusnõudega on tasaarvestatud maksuotsuse või vastutusotsuse alusel suurem maksusumma, kui tal oleks tulnud tasuda vastavalt maksuseadusele, siis on maksuhaldur kohustatud arvestama enammakstud summalt tema kasuks intressi. Intressi arvestatakse alates tasaarvestamise või tasumise päevast kuni tasumise aluseks olnud haldusakti muutmise või kehtetuks tunnistamiseni. Kui maksukohustuslane on enne tasumise aluseks olnud haldusakti muutmist või kehtetuks tunnistamist taotlenud enammakse tagastamist oma pangakontole, arvestatakse intressi kuni tagastamise päevani.»;
21) paragrahvi 116 lõige 6 muudetakse ja sõnastatakse järgmiselt:
« (6) Kui maksukohustuslane ei ole enne tasumise aluseks olnud haldusakti muutmist või kehtetuks tunnistamist taotlenud alusetult maksuhaldurile tasutud summa ning sellelt arvutatud intressi tagastamist oma pangakontole, loetakse tekkinud enammakse makseks § 105 lõike 2 tähenduses.»;
22) paragrahvi 118 lõige 1 muudetakse ja sõnastatakse järgmiselt:
« (1) Intressi arvestamise aegumistähtaeg on üks aasta, arvates maksusumma täieliku tasumise päevast või isikule alusetult tagastatud summa täieliku tasumise või tasaarvestamise päevast.»;
23) paragrahvi 118 lõige 2 tunnistatakse kehtetuks;
24) paragrahvi 118 lõige 3 muudetakse ja sõnastatakse järgmiselt:
« (3) Intressinõuet ei esitata pärast käesoleva paragrahvi lõikes 1 nimetatud tähtaja möödumist.»;
25) paragrahvi 128 lõige 5 muudetakse ja sõnastatakse järgmiselt:
« (5) Maksuhaldur nõuab esmajärjekorras sisse maksusumma, seejärel intressi. Kui koos maksuvõlaga sundtäidetakse ka muid käesolevast seadusest tulenevaid rahalisi kohustusi, nõutakse võlad sisse käesoleva seaduse § 105 lõikes 6 sätestatud järjekorras. Kui sundtäitmise tulemusel saadud rahast ei piisa kõigi maksunõuete rahuldamiseks, arvestatakse sundtäitmise tulemusel laekunud summad erinevate maksude katteks käesoleva seaduse § 105 lõikes 6 sätestatud järjekorras.»;
26) paragrahvi 128 lõige 51 tunnistatakse kehtetuks;
27) paragrahvi 128 lõige 6 muudetakse ja sõnastatakse järgmiselt:
« (6) Kui kohtutäituri teostatud sundtäitmise tulemusena saadud rahast ei piisa kõigi nõuete rahuldamiseks, arvestatakse laekunud summad esmalt täitekulude ja kohtutäituri tasu katteks, seejärel rahuldatakse nõuded käesoleva seaduse § 105 lõikes 6 sätestatud järjekorras.»;
28) paragrahvi 132 lõikes 1 asendatakse läbivalt sõna «maksuvõlg» sõnaga «maksusumma» vastavas käändes;
29) seaduse normitehnilist märkust täiendatakse tekstiga järgmises sõnastuses:
«komisjoni direktiiv 2006/84/EÜ, millega kohandatakse komisjoni direktiivi 2002/94/EÜ, millega kehtestatakse nõukogu direktiivi 76/308/EMÜ (vastastikuse abi kohta teatavate lõivude, tollimaksude, maksude ja muude meetmetega seotud nõuete sissenõudmisel) teatavate sätete üksikasjalikud rakenduseeskirjad seoses Bulgaaria ja Rumeenia ühinemisega (ELT L 362, 20.12.2006, lk 99–100).»
§ 2. Käibemaksuseaduse (RT I 2003, 82, 554; RT III 2007, 32, 259) § 34 täiendatakse lõikega 4 järgmises sõnastuses:
« (4) Tagastusnõude õigsuse kontrollimisel ilma tagastusnõude täitmise taotluseta kohaldatakse käesoleva paragrahvi lõigetes 2 ja 3 sätestatut.»
§ 3. Sotsiaalmaksuseaduses (RT I 2000, 102, 675; 2008, 8, 57) tehakse järgmised muudatused:
« (1) Maksu- ja Tolliamet kannab käesoleva seaduse § 9 lõike 1 punktide 4 ja 5 ning § 9 lõike 3 punktide 1 ja 2 alusel laekunud sotsiaalmaksu üle riigieelarve riikliku pensionikindlustuse ja ravikindlustuse vahenditesse 15 tööpäeva jooksul.»;
2) paragrahvi 10 lõike 4 esimene lause muudetakse ja sõnastatakse järgmiselt:
«Käesoleva paragrahvi lõikes 3 sätestatud juhul kannab Maksu- ja Tolliamet laekunud sotsiaalmaksu 15 tööpäeva jooksul üle riigieelarve riikliku pensionikindlustuse ja ravikindlustuse vahenditesse ning Eesti väärtpaberite keskregistri pidaja pangakontole Eesti Pangas.»;
3) paragrahvi 10 lõike 41 esimene lause muudetakse ja sõnastatakse järgmiselt:
«Käesoleva paragrahvi lõikes 31 sätestatud juhul kannab Maksu- ja Tolliamet laekunud sotsiaalmaksu riikliku pensionikindlustuse ja ravikindlustuse osa 15 tööpäeva jooksul üle riigieelarve riikliku pensionikindlustuse ja ravikindlustuse vahenditesse.»
§ 4. Tulumaksuseaduse (RT I 1999, 101, 903; 2008, 48, 269) § 5 lõike 1 punkt 1 muudetakse ja sõnastatakse järgmiselt:
« 1) arvestamata 4. peatükis sätestatud mahaarvamisi, laekub maksumaksja elukohajärgsele kohaliku omavalitsuse üksusele 11,93% residendist füüsilise isiku maksustatavast tulust;».
§ 5. Töötuskindlustuse seaduses (RT I 2001, 59, 359; 2008, 48, 264) tehakse järgmised muudatused:
1) paragrahvi 43 tekst muudetakse ja sõnastatakse järgmiselt:
«Maksu- ja Tolliamet kannab laekunud töötuskindlustusmaksed üle töötukassa arvele 15 tööpäeva jooksul nende Maksu- ja Tolliameti arvele laekumisest arvates.»;
2) paragrahvi 44 teine lause muudetakse ja sõnastatakse järgmiselt:
«Sissenõutud summad kantakse töötukassa arvele 15 tööpäeva jooksul nende Maksu- ja Tolliameti arvele laekumisest arvates.»
§ 6. Väärteomenetluse seadustiku (RT I 2002, 50, 313; 2008, 35, 212) § 204 lõiget 1 täiendatakse punktiga 3 järgmises sõnastuses:
« 3) Maksu- ja Tolliamet on tasaarvestanud süüdlase maksualase väärteo eest määratud rahatrahvi täies ulatuses 15 päeva möödudes kohtuvälise menetleja tehtud otsuse kättesaamisest arvates.»